જામનગર જિલ્લામાં હાલ ગ્રાન્ટેડ શાળાના 10 જેટલા વ્યાયામ શિક્ષક ફાજલ પડતાં નાછૂટકે કલાર્ક તરીકે કામગીરી કરવાની ફરજ પડી રહી છે જેમાં ઈટાળામાં મહેશભાઈ મુંગરા, હાપામાં કૈલાસબેન પટેલ, ધ્રોલના માનસરમાં ભગીરથસિંહ જાડેજા, પડાણામાં રમેશભાઈ, મોરકંડામાં વાલજીભાઈ સાવલિયા, કાલાવડના મોટા વડાળામાં કિરણબેન બારડ વગેરે 10 વ્યાયામ શિક્ષકો હાલમાં શારીરિક શિક્ષણ ક્ષેત્રે કામગીરીમાં કૌવત દેખાડવાના બદલે કલાર્કની કામગીરીમાં જોતરાયા છે.